অবশেষে আজ, অর্থাৎ ২৫ জানুয়ারি মুক্তি পেল ‘পদ্মাবৎ’। সিবিএফসি-র ছাড়পত্র থাকলেও হরিয়ানা, গুজরাত, হিমাচলপ্রদেশ, মধ্যপ্রদেশ, রাজস্থান, ও উত্তরাখণ্ডে নিষিদ্ধ করা হয়েছিল এই ছবি।

এই বিষয়ে অন্যান্য খবর

‘পদ্মাবৎ’ পরিচালকের গাঁধীগিরি! আক্রমণকারীদের জবাব দিতে নয়া লীলা ভংশালীর
নতুন করে মু্ক্তি পেল ‘ঘুমর’! কী ভাবে ঢাকা দেওয়া হল দীপিকার উন্মুক্ত কোমর


ছবির শ্যুটিংয়ের সময় থেকেই বিতর্ক তৈরি হওয়ায়, আজ যে ছবিটি নিয়ে বিভিন্ন জায়গায় গোলমাল হবে, তার জন্য ছবির নির্মাতা থেকে শুরু করে, সিনেমা হলের কর্মীরা সকলেই অবহিত ছিলেন। সেই মতোই দেশের প্রেক্ষাগৃহগুলিতে পুলিশ মোতায়েন করা হয়।  
 
 

কিন্তু তা সত্ত্বেও গুরুগ্রাম, হরিয়ানা, মথুরা, আমদাবাদ, লখনউ জুড়ে বিক্ষোভ দেখান কর্ণি সেনার সদস্যরা। কর্ণি সেনার বিক্ষোভ ঘিরে ঝামেলা এড়াতে কলকাতার প্রেক্ষাগৃহের সামনেও পুলিশ মোতায়েন ছিল। দেশের অন্যান্য রাজ্যে ‘পদ্মাবৎ’ ঘিরে ভাঙচুর-আগুন ইত্যাদি চললেও, কলকাতায় এমন কোনও ঘটনার খবর পাওয়া যায়নি। 
 
 

আইনক্স, জয়া, অজন্তা, অশোকা-সহ গোটা শহরের কোনও প্রেক্ষাগৃহেই কর্ণি সেনা কোনও সমস্যা তৈরি করতে পারেনি। শুধু কলকাতা নয়, সারা বাংলাতেই কোনও অশান্তির খবর পাওয়া যায়নি। তাই দর্শকরা শান্তিতেই ‘পদ্মাবৎ’ দেখছেন।